OpenLLM-France/wikimedia huggingface dataset:
# Schleicher konderria (Texas)

Schleicher konderria (ingelesez: Schleicher County) Texasko konderri bat da, Ameriketako Estatu Batuetan. Hiriburua Eldorado da. 2010eko zentsuaren arabera 3.461 biztanle zituen, Schleicher kilometro koadroko azaleran.

## Geografia

Schleicher konderriak 3.394,6 kilometro koadro ditu. Horietatik 0,09 ura dira. Beste 3.394,52 lurra dira. Biztanleria dentsitatea 1,02 da.

## Demografia

2010eko zentsoan bizi ziren 3.461 pertsonetatik 3.408 txuriak edo hispanoak dira. Horietatik hispano edo latino kategorian 1.536 dira. 32 beltzak edo afroamerikarrak. 1 amerikar natiboak ziren eta 0 Hawaii edo Pazifikoko irletako natiboak. 4 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 16 pertsonek kokatzen zuten.

### Biztanleria piramidea
## Kanpo estekak

* Datuak: Q110760
* Multimedia: Schleicher County, Texas / Q110760
# Schleid

Schleid Alemaniako udalerria da. Turingia estatuan kokatuta dago, Wartburgkreis barrutian. 2014an 1.030 biztanle zituen 27,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q634853
* Multimedia: Schleid (Rhön) / Q634853
# Schlaubetal

Schlaubetal Alemaniako udalerria da. Brandenburgo estatuan dago, [[Oder-Spree (barrutia)|Oder-Spree]] barrutian. 2014an 1.849 biztanle zituen 52,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628355
* Multimedia: Schlaubetal / Q628355
# Schlehdorf

Schlehdorf Alemaniako udalerria da. Bavariako estatuan dago, [[Bad Tölz-Wolfratshausen (barrutia)|Bad Tölz-Wolfratshausen]] barrutian. 2014an 1.217 biztanle zituen 25,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q550790
* Multimedia: Schlehdorf / Q550790
# San Pedro eliza (Galipentzu)

San Pedro eliza Galipentzu udalerrian XIV. mendeko kristiau eliza bat da, gotiko estiloan.

## Deskribapena

Eraikina XIV. mendean eraiki eta XVII. mendean handitu zen. Dirudienez San Salbatore elizaren garai beretxuan eraiki zuten, biek ere aldi bereko portadak dituzte. 1640an parrokia izendatu zuten, eta XVIII. mendean ia guztiz zaharberritua izan zen.
Eraikina lau zatitan banaturiko nabe bakarrak osatzen du, pentagono itxurako aurrealdearekin. Bataio kapera, Ebanjelioaren hormari atxikita dago, gurutzaduraren ondoko zatian. Sakristia, modernoa, aurrealdeari atxikita dago Epistolaren aldetik, eta ondoko kaperatik ailegatzen da bertara.
Barnealdean, 1629ko erretaula nabarmentzen da, hartatik Juan Berroetaren eskultura bakarrik gorde da, aldiz, Juan Huitzik egindako armazoia galdu egin da.
Elizaren Arrosarioko Ama Birjinaren taila bat, ustez Berroetak egina, eta XIV. mendeko zutik dagoen beste Ama Birjina baten tailak gordetzen dira.

## Erreferentziak

* Nafarroako Entziklopedia Handia | GALIPENTZU. (Noiz kontsultatua: 2021-12-16).

## Ikus, gainera

* Galipentzu

## Kanpo estekak

* Datuak: Q25478862
# San Pedro eliza (Irotz)

San Pedro eliza Esteribarko Irotz lekuan Erdi Aroko kristiau eliza bat da. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Eraikina

San Pedro elizaren barruan erretaula nagusia nabarmentzen da. Ramon Ozkaritzen tailerraren lana da, eta maisuaren berezko beste obra batzuekin alderatuta, kalitatea jaitsi egin da, multzoari bizitasuna ematen dion aberastasun kromatikoak konpentsatuta. Lehen gorputzeko Pasioaren lau taulak, bigarrenean titularrari eskainitako beste lau taulekin osatzen dira, guztiak, teilatupe batean amaitzen diren plateresko arkitekturez markoztatuak. Iruñeko gotzain-jauregian tenplu bereko bost ohol daude, santuei eskainiak eta Joan Bustamanteri esleituak. Velazquez de Medranoren parrokia-gurutze bat ere izan zuen (XVI. mendearen amaiera).

## Erreferentziak

* «Esteribar | Irotz» esteribar.org (Noiz kontsultatua: 2021-09-11).

## Ikus, gainera

* Inbuluzketa

## Kanpo estekak

* Datuak: Q65970886
# San Pedro eliza (Gartziriain)

San Pedro eliza Txulapain ibarreko Gartziriain kontzejuan XII. mendeko kristiau eliza bat da.

## Kokalekua

Herrigunearen gain dago.

## Eraikina

XII. mendean estilo protogotikoan eraiki zen, halere XVII. mende ondorengo eraldaketak eta gehikuntzak ditu. 1982an zaharberritua izan zen.

## Eraikina

Harlanduzko hormak ditu, hauetan bi leiho ditu, horteako bat Erdi Aroko gezi-leiho bat da, bi arkiboltadun erdipuntuko arkuz eta kanpoaldeko euri-babesaz amaitua, gainera landare gaiak dituen kapiteldun zutarriak dauzka. Beste leihoa modernoagoa da.
Era berean kanpandorrea nabarmentzen da, Nafarroako Erdi Aroko landa tenplu mota hauetan ohikoa den nabe bakarraren oinetan. Fuste labur eta sendokoa, kanpaiak duaden erdipuntuez zulatua. Atal honek 1733. urtea izkribatua dauka, alegia, lehen aipatutako XVIII. mendeko gehikuntza da.
Tenplura epistolan dagoen ate batetik sartzen da, nabearen bigarren atalean, eta ertz biziko hiru arkibolta dituen arku zorrotz bat du, kapitel luze modura moldura bat duela, eta kanpoaldean euritik babesteko muldura bat du. Portadak ez du inongo apaindura elementurik.
Nahiz eta eraikin sotila izan, itxura eta bolumen nabarmeneko tenplua da.

## Barnealdea

Barnean Haurra besoetan duen Ama Birjina baten taila gotiko bat dago.

## Erreferentziak

* Nafarroako Entziklopedia Handia | GARTZIRIAIN. (Noiz kontsultatua: 2021-12-31).

## Ikus, gainera

* Gartziriain
* Txulapain

## Kanpo estekak

* Datuak: Q25479498
# San Pedro eliza (Imizkotz)

Done Petriren eliza Artzibarko Imizkotz lekuan XIX. mendeko kristiau eliza bat da.

## Eraikina

Monumentuen katalogoak adierazten du XIX. mendeko eraikina izan behar duela, Erdi Aroko aztarnak aprobetxatuz. Nabe bakarrekoa da, eta hilerria du sarreran. Fatxadan, traza xalo eta ederreko erliebe txiki batek, haur bat duen Birjina bat marrazten du. Barrualdean, estalkia egurrez dintelduta dago. Koru txikia ere egurrezkoa da. Ate gainean nobleen armarri handi bat dago, baina oraindik ez dakigu nondik datorren. Bataiarria da, beharbada, elizaren Erdi Aroko aztarna bakarra. Lau irudi desberdin daude. Birjina eseria gotikoa da haur barroko batekin. Gero, Santa Ageda dago, XVI. mendekoa, eta San Pedro bat eta haur barrokoak dituen beste Ama Birjina bat, monumentu-katalogoak kalitate eskasekotzat jotzen dituenak.
Eliza alde bakarretik inmatrikulatu zuen Eliza Katolikoak 2003ko otsailaren 3an.

## Erreferentziak

* «Imizkotz» Artzibarko Udala (Noiz kontsultatua: 2021-11-27).

## Ikus, gainera

* Imizkotz
* Artzibar

## Kanpo estekak

* Datuak: Q109768686
# San Pedro eliza (Gares)

San Pedro eliza Nafarroako Gares udalerrian dagoen eliza gotiko bat da. Garesko Alde Zaharraren hego-ekialdean eta Emilio Arrieta eta San Pedro kaleen arteko izkinan dago, Arga ibaia eta Garesko zubi erromanikotik hurbil.
XIV. mendean eraiki zen eta XVI. mendeko gotiko berantiarreko burua du, XVIII. mendean arras eraldatua izan zen. Elizaren barruan Puyko Ama Birjina dago. Dorrea Santos Angel Otxandategi arkitekto neoklasikoak egin zuen.

## Kanpo estekak

* Datuak: Q19844626
* Multimedia: Church of San Pedro, Puente la Reina / Q19844626
# San Pedro eliza (Hanburgo)

San Pedro eliza, alemanez: Hauptkirche Sankt Petri edo Sankt-Petri-Kirche, Alemaniako Hanburgo hirian dagoen eliza luterano bat da.
1189-1195 artean eraiki zen eta 1418 eta 1878 artean zaharberritua.
Elizak 123 metroko altuera duen dorrea da, bertan behatokia dago, eta hara igotzeko 500 mailadun eskailera bat igo beharra da. Bertatik hiriaren ikuspegi bikaina dago.
* Datuak: Q535443
* Multimedia: St. Petri (Hamburg) / Q535443
# San Pedro eliza (Eskoriatza)

San Pedro eliza Gipuzkoako Eskoriatza herriko eliza nagusia da. XVIII. mendearen bukaeran eraiki zen Mexikotik bidalitako diruarekin. Barroko estilokoa da; aipatzekoak ditu dorrea eta korupean dagoen Kristoren eskultura. 1991n berriztatu egin zen.

## Ezaugarriak

XVIII. mendean eraikia, latindar gurutzedun oinarekin eta Gurutze barrokoa. Eliza honen antzinako kokapena hilerrian aurkitzen zen. Fatxada, dorrea eta elizpearen sarreran dauden bost arkuak harlanduzko harriez eraikiak izan dira. Tenpluaren barrualdeak gurutze latinoaren irudia du, elizaren ormetara erantsiak dauden eta hamabi apostoluak irudikatzen dituen hamabi zutabeetan eusten delarik. Elizak duen elementu batzuk, agian, tenplu zaharretik ekarri ziren, esaterako, koruaren azpian dagoen Kristoa da aipagarriena.

## Historia

XV. mendearen erdialdean jadanik ba zegoen eliza bat toki horretan. XVIII. mendearen erdialdean bi kabildoak, elizakoak eta udalarenak, parroki berria eraikitzeko eskaria aurkeztu zuten, baina dirurik ez zuten. 1758. urtean Juan Frantzisco Urtatzak, Eskoriatzan jaioa eta Mexikoko Santa Claran bizi zenak, 3100 peso eman zituen, 100 Santa Marina baselizako ornamentuarentzat eta gainontzeko hiru milak "eliz berriaren eraikuntzarentzako".
1755. urteko maiatzean eraikitzen hasi ziren, Loiolako Santutegiko eraikitzailea izan zen Inazio Ibero maisuaren zuzendaritzapean. Eraikuntzaren ardura Iberoren ikaslea izan zen Carrera arkitekto arrasatearrak izan zuen.
Harriak Alabita, Leintz eta Bolibarreko harrobietatik lortu ziren. 1769. urtean dorrearen amaierarekin eraikuntza amaitu zen. Hau dena burutu ahal izateko Eskoriatzako semeen dirulaguntza ezberdinak jaso ziren, hauen artean Urtatza jaunaren iloba zen Zalbidegoitia jaunarena eta On Domingo Antonio de Viciolarena. Arku nagusian elizaren fundatzaileei eskainitako oroitarri bat dago:
"LOS FELIGRESES DE ESCORIAZA A LOS FUNDADORES DE LA PARROQUIA DON JUAN DE URTAZA, DON JOSE ANTONIO DE ZALBIDEGOITIA, DON DOMINGO DE VICIOLA EN EL II CENTENARIO 1763-1963"
Kaliza baliotsua dauka, bestetik, Alfontso XII.ak oparitua 1879.ean jada desagertutako Landeta bainuetxean hildako bere arreba Pilarri herriak eman zion harrera eskertzeko.

## Iruditegia

* Sarrera nagusia.
* Aldare nagusia, neoklasikoa.
* Kupula.
* Arkupeak.
* Eliza Deba ibaia gainean.

## Erreferentziak

* ↑ http://eskoriatza.eus/eskoriatza-herria/eskoriatza-ezagutu/zer-ikusi/herria/san-pedro-eliza/
* ↑ https://www.kulturweb.com/adm/ficha.asp?tipoficha=2&que=32&id=393&L_Id=97&idioma=eu

## Kanpo estekak

* (Gaztelaniaz):Euskal Autonomiaren Erkidegoaren Kultura Ondarearen fitxa.
* Datuak: Q65735715
* Multimedia: Church of San Pedro, Eskoriatza / Q65735715
# San Pedro eliza (Girgillao)

San Pedro eliza Mañeruibarreko Girgillao udalerriko Girgillao kontzejuan kokatutako XIII. mendeko kristiau eliza bat da. Gotiko estiloa ditu.

## Eraikina

Herriaren erdian dago, eta XIII. mende hasierako nabe aurregotiko bat du, zirkulu-formako mentsuletan bermatzen diren arku fajoidun kanoi-erdiko ganga zorrotzeko hiru atalez estalia. Burualde pentagonala XVI. mendekoa da, eta ganga-zati bikoitzeko estalkia, ilargixkak dituena, erreforma barroko baten ondorio da. Eraikitze-fase horiek kanpoaldean ere ikus daitezke, bereziki XIII. mendearen hasierako lehen gorputz baten gainean Otxoa Arribekoa harginak XVI. mendearen amaieran egindako kanpandorrea muntatzen duen dorrean, 1578an Lope Urreta eta Pedro Larreta harginek ere tasatu zutelarik. Kapera nagusitik, Pedro Imberto eskultoreak 1586 inguruan landutako San Pedroren erretaula dago. Une honen ezaugarri bereizgarria lerro garbitasun handiz eskaintzen du, santuak, Kristoren Pasioaren eszenak eta titularraren bizitza agertzen diren erliebe batzuen marko gisa balio duena, hori guztia erromanismoaren berezko indarrarekin tratatua, nahiz eta San Pedroren tailakoa bezalako bururen bat oraindik ere aurreko uneko espresibismoaren zordun izan.

## Erreferentziak

* Nafarroako Entziklopedia Handia | GIRGILLAO. (Noiz kontsultatua: 2022-08-10).

## Ikus gainera

* Girgillao (kontzejua)
* Girgillao
* Mañeruibar
* Izarbeibar-Novenera

## Kanpo estekak

* Datuak: Q113486763
# Silkeborg IF

Silkeborg IF (Silkeborg Idraetsforening) aspaldiko taldea da, 1917an sortu baitzen, hala ere ez zuen Danimarkako futbol liga gorenera iristerik lortu 1987 arte.
Emaitzarik onenak 90. hamarkadan izan zituen 1994ean Daniar superliga eta superkopa lortuz, 1996an UEFA Intertoto Kopa irabaziz eta 1998an ligako bigarren postua eskuratuz. 2001ean Danimarkako Kopa irabazi zuen.
2017-18 denboraldian Kopa finala jokatu du, ez du irabazi ordea.

## Palmaresa

Danimarkan:
* Daniar superliga:
** Txapelduna (1): 1994
** Bigarrena (1): 1998
* Danimarkako superkopa (1): 1994
* Danimarkako Kopa:
** Txapelduna (2): 2001, 2024
** Finalista (1): 2018
Europan:
* UEFA Intertoto Kopa (1): 1996

## Kanpo estekak

* (Danieraz) orri ofiziala
* Datuak: Q723489
* Multimedia: Silkeborg IF / Q723489
# Silkeborgeko Jorn museoa

Silkeborgeko Jorn museoa (danieraz Silkeborg Kunstmuseum) Silkeborg herrian dagoen arte museoa da. Asger Jorn margolariak emandako artelanek osatu zuten 1950 eta 1973 artean, hortik museoaren izena, baina gaur egun artelanen kopurua bikoitza ere bada.

## Historia

1951 urtean Silkeborgeko museoaren gela bat arte modernoarentzat dedikatu zen. Hau izan zen Jorn museoaren hasiera. 1961ean Arte modernoaren eskola eratu zen Silkeborgen eta 1965ean Silkeborgeko Arte museo independentea sortu zen, eskolaren eraikinean.
Asger Jornen 1982ko urtebetetzean Arte museoa Gudenåen ibaiaren ondoan dagoen 8.000 m²-ko eraikin berrira aldatu zen. Nazioarteko lan ugari eskuratuz jarraitu zuenez 1998an erakina zabaldu beharra izan zen. 2010an zabalkunde berria egin zen eta izena ere aldatu zitzaion, Silkeborgeko Jorn museoa bihurtuz.

## Bildumak

Mundu guztiko 450 artistaren 12.000 artelan ditu. Asger Jorn berarenak 100 margolan eta hainbat keramika lan eta marrazki daude. Honetaz gain XX mende hasierako, erdialdeko eta bukaerako artisten lanak daude erakusgai.

## Kanpo estekak

* (Danieraz)(Ingelesez) Webgune ofiziala
* Datuak: Q3125109
* Multimedia: Museum Jorn / Q3125109
# Silla (argipena)

Silla izan daiteke:

## Toponimia

* Silla, Koreako antzinako erresuma ;
* Silla, espainiar udalerria;
* Silla, estoniar herrixka;
* Silla, kamerundar herria.
* Silla, italiar ibaia.

## Patronimia

* Alexiane Silla (1992-), kanadar musikagilea ;
* Felix Silla (1937-2021), estatubatuar aktorea;
* Karine Silla (1965-), frantziar idazlea;

## Arteak

* Silla, Haendelen opera.
# Silkeborg

Silkeborg Danimarkako Erdialdeko Jutlandiako eskualdearen erdialdean dagoen hiria da, Viborg hiriburutik 36 kilometrotara eta Århusetik 53ra.

## Deskribapena

Silkeborg Langsø aintziraren ipar eta hegoaldean kokatzen da hiria. Lakuaren ekialdean Gudenå ibaia sortzen da.

## Historia

XIII mendeko gazteluaren aztarnen gainean XIX mendearen erdialdera sortu zen Silkeborg, 1844ean Michael Drewsenek papergintza industria Gudenå ibaiaren ertzean ezartzerakoan.
1882 eta 1949 urteetan eginiko indusketa arkeologikoetan ertaroko kale eta eraikinak aurkitu dira. 1726an gaztelua eta herria hain egoera txarrean zeuden bertan behera gelditu zirela.

## Ondasun nabarmenak

* Silkeborgeko museoa: Ezaguna da bertan dagoen Tollundeko gizonarengatik, zohikaztegian naturalki momifikaturiko gorpua da berau.
* Silkeborgeko Jorn museoa: Arte modernoaren museoa.
* Urre-txirria itsasontzia (danieraz Hjejlen): Lurrin itsasontzi historikoa, Silkeborgetik Himmelbjergeterako ibilbidea egiten duena.

## Kirolak

Herriko futbol taldea Silkeborg IF da. Daniar superliga irabazi zuen 1994ean, UEFA Intertoto Kopa 1996an eta Danimarkako Kopa 2001ean.

## Hiri senidetuak

| Árborg (Islandia)  Arendal (Norvegia)  Banja Luka (Bosnia-Herzegovina)  Corona (California) (AEB) | Giżycko (Polonia)  Kaiserslautern (Alemania)  Kalmar (Suedia)  Savonlinna (Finlandia) |

## Iruditegia

* Silkeborgeko eliza.
* Udaletxea.
* Hjejlen itsasontzia.
* Ørnsø aintzira.

## Kanpo estekak

* (Danieraz) Webgune ofiziala
* (Ingelesez) Silkeborg.com, intormazio turistikoa
* Datuak: Q21180
* Multimedia: Silkeborg / Q21180
# Silken Indautxu hotela

Silken Indautxu Bilbao hotela Bizkaiko Bilbo hiriburuan dagoen hotel bat da.

## Kokalekua

Indautxu auzoan dago, Etxaniz Suhiltzailearen plazan.

## Historia

1990an eraikia eta 2007an zaharberritua izan zen.

## Eraikina

Eraikina bilbotar usadiozko arkitektura duen fatxada eta barneko modernitatearen arteko nahasketaren adibide bikaina da.

## Garraiobideak

* Indautxuko geltokia, Bilboko metroa

## Inguruko eraikin eta leku nabarmenak

* Azkuna Zentroa

## Kanpo estekak

* Webgunea (eleanitza, euskararik ez)
* Datuak: Q20085049
* Multimedia: Hotel Silken Indautxu / Q20085049
# Silkworth (Pennsylvania)

Silkworth Ameriketako Estatu Batuetako erroldak esleitutako leku bat da. Luzerne konderrian kokatuta dago, Pennsylvania estatuan. 784 biztanle ditu, 9,9 kilometro koadroko azaleran banatuta.

## Ikus, gainera

* Luzerne konderria

## Kanpo estekak

* Datuak: Q7515285
# Silla

    Artikulu hau espainiar udalerriari buruzkoa da; beste esanahietarako, ikus «Silla (argipena)».
Silla Valentziako Erkidegoko udalerria da, Horta Sud eskualdean eta Valentziako probintzian kokatua.
2011ko urtarrilaren 1eko erroldaren arabera 19.213 biztanle zituen.

## Pertsonaia ezagunak

* Javi Moreno (1974-), futbolaria.
* Vicent Pascual i Granell (1944-), pedagogoa.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q10843
* Multimedia: Silla (Spain) / Q10843
# Silkhak-Inshushinak

Silkhak-Inshushinak, Elam eta Babiloniako errege bat izan zen. K.a. 1150ean hasi zen gobernatzen, bere anaia Kudur-Nahhunte III.a hil ondoren. Mesopotamiarantz egin zituen kanpainak aipatuz idazkun ugari utzi zituen, baita eraiki edo zaharberritutako tenpluak gogoratuz ere (hilarri bakar batek, hogei bat tenplu gogoratzen ditu). Bere kanpainen artean, ezaguna da Asiriara bidalitako bat, Dijala iparraldetik abiatua eta Tigris ibaitik eta Zagros mendietatik jarraitu zuena, gaur egungo Arbela hiritik gertu, eta guduak libratu behar izan zituen Bit Nappakhe eta Shabarbaren Zab txikia ibai inguruan (Nuzi eta Assur artean), baita Ukarsilla-Epekhten ere (Ebek mendia, gaur egun Djebel Hamrin), Maqtan (Djebel Kumar), Kibraten (Kifri), Nuzin, Araphan (gaur egun Kirkuk), Anzugalli (Nuzitik gertu), Khambati eta Sanishen, elamitar boterearen garai gailena adieraziko duen kanpaina.
Bere erregealdia hastean, Marduk-Kabitahheshu, Isingo gobernaria matxinatu zen, independente bihurtu zena eta bere kontrola Sumerren zati batetatik hedatu zuena, baina oraindik Silkhak gobernatzen ari zela hil zen. Hala ere, Marduken seme zen Itti-marduk-balatuk, K.a. 1135 inguruan, Babilonia eta ia Sumer osoa bereganatzea lortu zuen.
K.a. 1120an hil zen, Babilonia berreskuratu gabe.
# Silla (Korea)

    Artikulu hau Koreako erresumari buruzkoa da; beste esanahietarako, ikus «Silla (argipena)».
Silla (Hangul: 신라; Hanja: 新羅; ɕiɭ.ɭa ahoskatua; antzinako koreeraz: 徐羅伐, Syerapel edo 斯羅火, Sïrapïr;, sʌɾabʌɭ ahoskatua) Koreako Hiru erresumetako bat izan zen k. a. 57 eta k.o. 935, Koguryŏ eta Baekjerekin batera, iraun zuena. K. a. 52. urtean sortu zuten Samhan konfederazioko printzerri gisa.
Erresuma honek, Koreako penintsula okupatzen zuten beste bi erresumetako lurraldeak konkistatzea lortu zuen, Baekje 660. urtean eta Koguryŏ 668. urtean, Silla Batua izena hartu ohi duen garaia hasiz. Garai honetan, Sillako erresuma ia Koreako penintsula osoan zehar hedatzen zen, Koguryŏko iparraldea Balhaeko erresuma bihurtu zen bitartean. Ia mila urte geroago, Sillako erresuma "Hiru Erresuma Berantiarretan" banatu zen, 935. urtean bere oinordekoa zen Goryeo dinastia erori zen arte, gaur egungo Koreari izena eman zion dinastia.
Historialariek, tradizionalki, hiru arotan banatzen dute Sillako historia: hasiera (k. a. 57 – 654 AD); ertaineko aldia (654 – 780); eta ondorengoa (780 – 935).

## Erreferentziak

* ↑ Man'yōshū (Book 15): A New Translation Containing the Original Text, Kana Transliteration, Romanization, Glossing and Commentary. Global Oriental 2009ko abuztua ISBN 978-900421299-2..
* ↑ Lee Mosol, 《Ancient History of the Manchuria》, Xlibris Corporation, 2013. ISBN 1483667677 p.385
* ↑ Gina Barnes, 《State Formation in Korea;Emerging elites》, Routledge, 2013. ISBN 113684974 p.56

## Kanpo estekak

* Datuak: Q28456
* Multimedia: Silla Kingdom / Q28456
# Sofia Pomba Guerra

Maria Sofia Carrajola Pomba do Amaral Guerra (São Pedro, Elvas, 1906ko uztailaren 18a – Lisboa, 1976ko abuztuaren 12a) portugaldar farmazialaria eta ekintzaile politikoa izan zen, batez ere Afrikako portugaldar kolonietan Estado Novoren aurkako jardueragatik ezaguna.

## Bizitza

Elvasen jaio zen 1906ko uztailaren 18an. 1920ko hamarkadan Coimbrako Unibertsitatean ikasi zuen. Han Platão Zorai do Amaral Guerra ezagutu zuen, eta farmakologian lizentziatu ondoren harekin ezkondu zen.
Ikasketak amaitu ondoren, Mozambikeko Lourenço Marques hirira joan zen, eta han Miguel Bombarda ospitalean lan egin zuen. 1936an Dois anos em África eleberria kaleratu zuen, non bere ezagutza zientifikoak eta arazo sozialekiko kezka agerian utzi zuen. Hainbat artikulu zientifiko ere idatzi zituen, eta O Emancipador eta Itinerário aldizkari iraultzaileetan lagundu zuen.
Afrikako portugaldar kolonietan aktibismo feministagatik eta Estado Novoko erregimen faxistaren aurkako jardueragatik nabarmendu zen. Mozambiken hasi zituen bere jarduera politikoak. Mozambikeko Demokraten Mugimenduaren aliatua zen eta José Norton de Matosen presidentetzarako kanpainan parte hartu zuen 1948an. 1949an atxilotu zuten, eta Forte de Caxiasen preso egon zen 1950eko uztailaren 4ra arte. Mozambiken atxilotu eta metropolira bidali zuten lehen emakume zuria izan zen.
Handik urtebete ingurura Lisboako auzitegiak absolbitu egin zuen, eta Pomba Guerra Gineara joan zen, non Farmácia Lisboako jabe bihurtu zen senarrarekin batera. Ginean jarduera iraultzaileak jarraitu zituen, panfleto eta aldizkari komunistak banatzeaz eta langileen artean talde komunistak antolatzen saiatuz. Humberto Delgadoren presidentetzarako kanpainan ere parte hartu zuen 1958an. Ginea Askatzeko Mugimenduaren sorrerarekin lotuta egon zen, Osvaldo Vieira eta Epifânio Souto Amado ekintzaile garrantzitsuak bere farmazian lan egin baitzuten. Ingelesa irakatsi zuen lizeoan, eta han Gineako hainbat iraultzaile ezagutu zituen, besteak beste Aristides Maria Pereira, Fernando Fortes eta Luís Cabral. Amílcar Cabral ere ezagutu zuen.
1976ko abuztuaren 12an hil zen Lisboan.

## Erreferentziak

* 1 2 3 4 (Portugesez) «Alentejana Sofia Pomba Guerra homenageada em Lisboa» Diário do Sul 2018-10-19 (Noiz kontsultatua: 2019-10-12).
* 1 2 3 4 5 6 (Portugesez) «Maria Sofia Carrejola Pomba Guerra» Memorial aos presos e perseguidos políticos (Noiz kontsultatua: 2024-06-20).
* 1 2 3 4 (Portugesez) «Homenagem a farmacêutica Sofia Pomba Guerra na Casa do Alentejo» Ordem dos Farmacêuticos 2018-10-16 (Noiz kontsultatua: 2024-06-20).

## Kanpo estekak

* Datuak: Q27056616